**Νομοθετική πρωτοβουλία του ΜέΡΑ25 για άμεση ενίσχυση του ΕΣΥ**

Η εξάπλωση της πανδημίας είναι ακάθεκτη, με τα νοσοκομεία της μίας πόλης μετά την άλλη να ξεπερνούν τα όριά τους. Το προσωπικό του ΕΣΥ έχει γονατίσει και εκλιπαρεί για τέσσερις συγκεκριμένες κινήσεις που η κυβέρνηση αρνείται να κάνει:

* Άμεση ένταξη στην μονάδα που υπηρετούν των επικουρικών του ΕΣΥ με εμπειρία και ειδικότητα.
* Άμεση πρόσληψη νοσηλευτικού προσωπικού απο τους καταλόγους που ήδη έχει το Υπουργείο.
* Τουλάχιστον εβδομαδιαία τεστ όλου του προσωπικού του ΕΣΥ.
* Επίταξη (και όχι ενοικίαση) με σκοπό την άμεση ένταξη στο ΕΣΥ των ιδιωτικών μέσων που μπορούν να βοηθήσουν.

Είναι προφανές ότι, ανεξάρτητα από τα επόμενα βήματα, αυτές οι τέσσερις κινήσεις είναι εκ των ων ουκ άνευ. Η πανδημία καλπάζει με ρυθμό που θέτει εκτός θέματος τον οποιοδήποτε σχεδιασμό για το τι πρέπει να γίνει μεσοπρόθεσμα. Όλα τα σχέδια για εκείνα που έπρεπε να έχει ήδη κάνει η κυβέρνηση (αλλά που δεν έκανε) ή για τα επόμενα βήματα ακυρώνονται όσο δεν γίνονται αυτές οι τέσσερις κινήσεις που απαιτούν οι άνθρωποι του ΕΣΥ.

Το ΜέΡΑ25 αναλαμβάνει την πρωτοβουλία για την κατάθεση Σχεδίου Τροπολογίας για ΑΜΕΣΗ κατάθεση στη Βουλή. Ένα σχέδιο που ανταποκρίνεται στις πιεστικές σημερινές ανάγκες των γιατρών και νοσηλευτών του ΕΣΥ που δίνουν, εκ μέρους της κοινωνίας, τον αγώνα εναντίον της πανδημίας.

Δείτε την **[Αιτιολογική Έκθεση.](https://mera25.gr/wp-content/uploads/2020/11/%CE%91%CE%B9%CF%84%CE%B9%CE%BF%CE%BB%CE%BF%CE%B3%CE%B9%CE%BA%CE%AE-%CE%88%CE%BA%CE%B8%CE%B5%CF%83%CE%B7-%CE%A4%CF%81%CE%BF%CF%80%CE%BF%CE%BB%CE%BF%CE%B3%CE%AF%CE%B1%CF%82-%CE%B3%CE%B9%CE%B1-%CE%A0%CE%B1%CE%BD%CE%B4%CE%B7%CE%BC%CE%AF%CE%B1.pdf" \t "_blank)**